CELEX: C2005/229/14
Language: et
Date: 2005-09-17 00:00:00
Title: Kohtuasi C-275/05: Eelotsusetaotlus, mille esitas Verwaltungsgericht Sigmaringen 12. mai 2005. aasta määrusega kohtuasjas Alois Kibler jun. versus Land Baden-Württemberg, menetlusse kaasatud isikud: Manfred Ott ja Konrad Leiprecht

17.9.2005   
            
            
               ET
            
            
               Euroopa Liidu Teataja
            
            
               C 229/7
            
         Eelotsusetaotlus, mille esitas Verwaltungsgericht Sigmaringen 12. mai 2005. aasta määrusega kohtuasjas Alois Kibler jun. versus Land Baden-Württemberg, menetlusse kaasatud isikud: Manfred Ott ja Konrad Leiprecht
   (Kohtuasi C-275/05)
   (2005/C 229/14)
   Kohtumenetluse keel: saksa
   Euroopa Ühenduste Kohus on saanud Verwaltungsgericht Sigmaringen'i 12. mai 2005. aasta määrusega esitatud eelotsusetaotluse kohtuasjas Alois Kibler jun v. Land Baden-Württemberg, menetlusse kaasatud isikud: Manfred Ott ja Konrad Leiprecht, mis saabus kohtukantseleisse 6. juulil 2005.
   Verwaltungsgericht Sigmaringen küsib Euroopa Kohtult eelotsust järgmistes küsimustes:
   
               1.
            
            
               Kas määruse (EMÜ) nr 857/84 (1) artikli 7 lõikega 1 määruse (EMÜ) nr 590/85 (2) redaktsioonis ning määruse (EMÜ) nr 1546/88 (3) artikli 7 punktidega 2, 3 ja 4 on kooskõlas liikmesriigi siseriiklik säte, mis kehtestab, et renditud ettevõtte osa tagastamisel saab rendileandja koos ettevõtte osaga tagasi ka vastava kvoodi piimatootmiseks kasutatud rentniku ettevõtte pinna eest isegi siis, kui ta polnud tagastamise hetkel piimatootja, kui ta ei kavatsegi enam piimatootmisega alustada ja kui tal polnud plaanis ettevõtet mõnele teisele piimatootjale rendile anda?
            
         
               2.
            
            
               Kui vastus esimesele küsimusele on eitav, siis kas määruse (EMÜ) nr 857/84 artikli 7 lõikega 1 määruse (EMÜ) nr 590/85 redaktsioonis ning määruse (EMÜ) nr 1546/88 artikli 7 punktidega 2, 3 ja 4 on kooskõlas liikmesriigi siseriiklik säte, mis kehtestab, et rendisuhte lõppemisel jääb kvoot täies ulatuses ettevõtte osa rentnikule, isegi kui rendisuhe lõppes vabatahtlikult?
            
         
      (1)  EÜT L 90, lk 13.
   
      (2)  EÜT L 68, lk 1.
   
      (3)  EÜT L 139, lk 12.